ΑΠΟΦΑΣΕΙΣ
Αριθμ. 7353
Έγκριση τροποποίησης της υπ’  αρ. 4461/
25.5.2018 απόφασης της Συγκλήτου του Πανεπιστημίου Μακεδονίας «Έγκριση Κανονισμού
Διδακτορικών Σπουδών του Τμήματος Βαλκανικών, Σλαβικών και Ανατολικών Σπουδών της Σχο-
λής Οικονομικών και Περιφερειακών Σπουδών
του Πανεπιστημίου Μακεδονίας» (Β’ 2290) όπως
τροποποιήθηκε με την υπ’ αρ. 3825/21.4.2022
(Β’ 2276) όμοια απόφαση.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141) και ιδίως τα άρθρα
90-97 αυτού.
2. Την υπ’ αρ. 5089/14.6.2023 απόφαση της Συγκλήτου «Κανονισμός Προγραμμάτων Μεταπτυχιακών και
Διδακτορικών Σπουδών Πανεπιστημίου Μακεδονίας»
(Β’ 4014).
3. Το π.δ. 147/1990 «Μετονομασία της Ανωτάτης Βιομηχανικής Σχολής Θεσσαλονίκης σε Πανεπιστήμιο Μα-
κεδονίας Οικονομικών και Κοινωνικών Επιστημών - Μετονομασία ίδρυση τμημάτων και ρύθμιση των θεμάτων
που ανακύπτουν» (Α’ 56).
4. Το π.δ. 88/2013 «Μετονομασία του Πανεπιστημίου
Μακεδονίας Οικονομικών και Κοινωνικών Επιστημών,
συγχώνευση τμημάτων και ίδρυση-συγκρότηση σχολών» (Α’ 129).
5. Την υπ’ αρ. 5374/28.6.2023 (Υ.Ο.Δ.Δ. 615) διαπιστωτική πράξη για την εκλογή του Πρύτανη και τον ορισμό
των τεσσάρων (4) Αντιπρυτάνεων του Πανεπιστημίου
Μακεδονίας, με θητεία έως 31.08.2026, όπως τροποποιήθηκε με την υπ’ αρ. 2749/29.11.2024 (Υ.Ο.Δ.Δ. 1342)
όμοια.
6. Την υπ’ αρ. 5529/7.7.2023 απόφαση του Πρύτανη «Καθορισμός τομέων ευθύνης στους Αντιπρυτάνεις του Πανε-
πιστημίου Μακεδονίας - Μεταβίβαση αρμοδιοτήτων του
Πρύτανη, του άρθρου 15 του ν. 4957/2022 (Α’ 141), στους
Αντιπρυτάνεις - Κατανομή άλλων αρμοδιοτήτων - Σειρά
αναπλήρωσης του Πρύτανη του Πανεπιστημίου Μακεδονίας από τους Αντιπρυτάνεις» (Β’ 4444), όπως τροποποιή-
θηκε με την υπ’ αρ. 2749/29.11.2024 (Υ.Ο.Δ.Δ. 1342) όμοια.
7. Την υπ’ αρ. 4461/25.5.2018 απόφαση της Συγκλήτου
«Έγκριση Κανονισμού Διδακτορικών Σπουδών του Τμήματος Βαλκανικών, Σλαβικών και Ανατολικών Σπουδών
της Σχολής Οικονομικών και Περιφερειακών Σπουδών
του Πανεπιστημίου Μακεδονίας» (Β’ 2290), όπως τροποποιήθηκε με την υπ’ αρ. 3825/21.4.2022 (Β’ 2276) όμοια
απόφαση.
8. Τις αποφάσεις των υπ’ αρ. 3/24.10.2023 και 11/
5.2.2025 συνεδριάσεων της Συνέλευσης του Τμήματος
Βαλκανικών, Σλαβικών και Ανατολικών Σπουδών για την
τροποποίηση του Κανονισμού Διδακτορικών Σπουδών.
9. Την απόφαση της υπ’ αρ. 12/9.4.2025 (θέμα 9ο)
συνεδρίασης της Συγκλήτου του Πανεπιστημίου Μακεδονίας.
10. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ.
11. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του προϋπολογισμού του ιδρύματος, αποφασίζουμε:
Την έγκριση τροποποίησης της υπ’ αρ. 4461/25.5.2018
απόφασης της Συγκλήτου «Έγκριση Κανονισμού Διδακτορικών Σπουδών του Τμήματος Βαλκανικών, Σλαβικών
και Ανατολικών Σπουδών της Σχολής Οικονομικών και
Περιφερειακών Σπουδών του Πανεπιστημίου Μακεδονίας» (Β’ 2290) όπως τροποποιήθηκε με την υπ’ αρ.
3825/21.4.2022 (Β’ 2276) όμοια απόφαση, ως ακολούθως:
«ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ
ΤΟΥ ΤΜΗΜΑΤΟΣ ΒΑΛΚΑΝΙΚΩΝ, ΣΛΑΒΙΚΩΝ
ΚΑΙ ΑΝΑΤΟΛΙΚΩΝ ΣΠΟΥΔΩΝ
ΤΟΥ ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ»
Άρθρο 1
Γενικές Αρχές
Οι διδακτορικές σπουδές οργανώνονται και λειτουργούν σύμφωνα με την ισχύουσα νομοθεσία, τον παρόντα
Κανονισμό και τον Κανονισμό Διδακτορικών Σπουδών
του Πανεπιστημίου Μακεδονίας.
Το Διδακτορικό Δίπλωμα αποτελεί ακαδημαϊκό τίτλο,
ο οποίος πιστοποιεί την εκπόνηση πρωτότυπης επιστημονικής έρευνας και την ουσιαστική συνεισφορά του/της
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
30 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2063
02.05.2025 12:35:58
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2063/30.04.2025
κατόχου του στην εξέλιξη της επιστήμης και της γνώσης
στον αντίστοιχο επιστημονικό κλάδο.
Στον παρόντα Κανονισμό αποτυπώνονται η δομή και
οι κανόνες λειτουργίας των Διδακτορικών Σπουδών του
Τμήματος Βαλκανικών, Σλαβικών και Ανατολικών Σπουδών του Πανεπιστημίου Μακεδονίας, όπως αυτός τρο-
ποποιήθηκε με απόφαση της Συνέλευσης του Τμήματος,
εγκρίθηκε από τη Σύγκλητο του Πανεπιστημίου Μακεδονίας, δημοσιεύθηκε στην Εφημερίδα της Κυβερνήσεως,
αναρτήθηκε στο διαδικτυακό τόπο του Τμήματος και
κοινοποιήθηκε στο Υπουργείο Παιδείας, Έρευνας και
Θρησκευμάτων.
Άρθρο 2
Σκοπός Προγράμματος Διδακτορικών Σπουδών
Το Πρόγραμμα Διδακτορικών Σπουδών παρέχει εξειδίκευση στα επιστημονικά πεδία του Τμήματος ΒΣΑΣ
όπως Δίκαιο και Πολιτική, Οικονομικά και Επιχειρηματικότητα, Κοινωνική Ανθρωπολογία, Ιστορία και Σπουδές
του Πολιτισμού.
Σκοπός του Προγράμματος Διδακτορικών Σπουδών
είναι η εξασφάλιση επιστημονικής επάρκειας, η εξειδίκευση και η καλλιέργεια υψηλού επιπέδου δεξιοτήτων
και γνώσεων στα γνωστικά αντικείμενα που θεραπεύονται στο Τμήμα, πρωτίστως δε, η προώθηση της έρευ-
νας στα αντίστοιχα επιστημονικά πεδία. Το Πρόγραμμα
Διδακτορικών Σπουδών, εκτός από τη συμβολή του
στην ποιοτική και ποσοτική βελτίωση της γνώσης, που
προκύπτει από την έρευνα, στοχεύει στην προαγωγή
του ακαδημαϊκού κύρους και στην επίτευξη διεθνών
ακαδημαϊκών διακρίσεων.
Άρθρο 3
Αρμόδια Όργανα Διοίκησης
1. Τα αρμόδια όργανα διοίκησης των Διδακτορικών
Σπουδών, όπως προβλέπονται από την ισχύουσα νομοθεσία, είναι η Συνέλευση του Τμήματος είτε η Ειδική
Διϊδρυματική Επιτροπή σε περίπτωση εκπόνησης διδακτορικών διατριβών με συνεπίβλεψη, σύμφωνα με
την παρ. 3 του άρθρου 43 του ν. 4485/2017 (Α’ 114) και
η Σύγκλητος. Για την εύρυθμη λειτουργία και παρακολούθηση του Προγράμματος Διδακτορικών Σπουδών,
η Συνέλευση του Τμήματος ορίζει τριμελή Συντονιστική Επιτροπή Προγράμματος Διδακτορικών Σπουδών
Σ.Ε.Π.Δ.Σ.).
2. Η Συνέλευση του Τμήματος
Η Συνέλευση του Τμήματος ΒΣΑΣ, ως αρμόδιο όργανο, καταρτίζει και υποβάλλει στη Σύγκλητο του Πανεπι-
στημίου Μακεδονίας προτάσεις για τη σύνταξη, τροποποίηση ή αναθεώρηση του Κανονισμού Διδακτορικών
Σπουδών του Τμήματος.
Συγκεκριμένα, η Συνέλευση του Τμήματος ΒΣΑΣ έχει
τις ακόλουθες αρμοδιότητες:
α) Ορίζει τη Συντονιστική Επιτροπή του Προγράμματος Διδακτορικών Σπουδών και, επιπλέον, τον/την
Διευθυντή/τρια και τον/την Αναπληρωτή/τρια Διευθυντή/τρια μεταξύ των μελών της. Η θητεία των μελών της
Επιτροπής είναι διετής.
β) Εγκρίνει την προκήρυξη/πρόσκληση εκδήλωσης
ενδιαφέροντος για την ένταξη των Υποψηφίων Διδακτόρων στη διαδικασία εκπόνησης διδακτορικής διατριβής,
τα επιστημονικά πεδία και τον αριθμό εισακτέων ανά
πεδίο και ακαδημαϊκό εξάμηνο.
γ) Εγκρίνει τις αιτήσεις των Υποψηφίων Διδακτόρων
για την ένταξή τους στη διαδικασία εκπόνησης διδακτορικής διατριβής σύμφωνα με την κείμενη νομοθεσία και
ύστερα από τη γνωμοδότηση της ΣΕΠΔΣ.
δ) Ορίζει τα μέλη των τριμελών Συμβουλευτικών Επιτροπών για την εκπόνηση διδακτορικών διατριβών.
ε) Ενημερώνεται για τις ετήσιες Εκθέσεις Προόδου των
Υποψηφίων Διδακτόρων.
στ) Εγκρίνει την προτεινόμενη γλώσσα εκπόνησης της
διδακτορικής διατριβής, κατόπιν εισήγησης του/της επιβλέποντα/σας.
ζ) Ορίζει την Επταμελή Εξεταστική Επιτροπή για την
κρίση της διδακτορικής διατριβής.
η) Απονέμει τα Διδακτορικά Διπλώματα και αναγορεύει τους/τις Υποψηφίους/ες σε Διδάκτορες/ισσες μετά την
επιτυχή δημόσια υποστήριξη της διδακτορικής τους διατριβής ενώπιον της Επταμελούς Εξεταστικής Επιτροπής.
θ) Διευθετεί κάθε άλλο θέμα που δεν ρυθμίζεται από
τις επιμέρους διατάξεις της ισχύουσας νομοθεσίας και
του παρόντος Κανονισμού.
Άρθρο 4
Δικαίωμα υποβολής αίτησης
για εκπόνηση διδακτορικής διατριβής
4.1. Δικαίωμα υποβολής αίτησης για εκπόνηση διδακτορικής διατριβής έχει ο/η κάτοχος διπλώματος μετα-
πτυχιακών σπουδών της ημεδαπής ή αναγνωρισμένου
ως ομοταγούς ιδρύματος της αλλοδαπής, πιστοποιημένο
από τον εθνικό φορέα αναγνώρισης αλλοδαπών πανεπιστημιακών τίτλων.
4.2 Είναι κάτοχος τίτλου που αποδεικνύει τη γνώση
της Αγγλικής, ή της Γαλλικής, ή της Γερμανικής, σε επίπεδο Γ2.
Άρθρο 5
Διαδικασία επιλογής υποψήφιων διδακτόρων
5.1. Η Γραμματεία του Τμήματος, ύστερα από απόφαση
της Συνέλευσης του Τμήματος, όπου καθορίζονται οι
ερευνητικές θεματικές εντός των επιστημονικών πεδίων, αποστέλλει την προκήρυξη στον ημερήσιο τύπο και
την αναρτά στο διαδικτυακό ιστότοπο του Τμήματος, σε
εύλογο χρονικό διάστημα, πριν την έναρξη της προθεσμίας υποβολής δικαιολογητικών. Ως χρόνος υποβολής
αίτησης για εκπόνηση διδακτορικής διατριβής, για το
χειμερινό εξάμηνο, ορίζονται τα χρονικά διαστήματα
από 1 Οκτωβρίου μέχρι 30 Νοεμβρίου, και για το εαρινό εξάμηνο, από 1 Μαρτίου μέχρι 30 Απριλίου κάθε
ακαδημαϊκού έτους. Ο/η υποψήφιος/α θα πρέπει να
υποβάλει στη Γραμματεία του Τμήματος τα παρακάτω
δικαιολογητικά:
α. Αίτηση, στην οποία να αναγράφεται η ερευνητική
θεματική, το επιστημονικό πεδίο, ο προτεινόμενος τίτλος
της διδακτορικής διατριβής, η προτεινόμενη γλώσσα
συγγραφής της διδακτορικής διατριβής, ελληνική ή αγγλική, και ο/η προτεινόμενος/η επιβλέπων/πουσα της
διδακτορικής διατριβής.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2063/30.04.2025
β. Αναλυτικό Βιογραφικό Σημείωμα.
γ. Προσχέδιο διδακτορικής διατριβής - Ερευνητική
πρόταση, η οποία να περιέχει συνοπτική περιγραφή του
αντικειμένου, τους βασικούς άξονες του θέματος, σύντομη τεκμηρίωση του θέματος και σχετική βιβλιογραφία.
δ. Επίσημα αντίγραφα πτυχίου και μεταπτυχιακού
διπλώματος. Εφόσον πρόκειται για μεταπτυχιακό δίπλωμα Πανεπιστημίου του εξωτερικού, η πιστοποίησή
του από τον εθνικό φορέα αναγνώρισης ακαδημαϊκών
τίτλων μπορεί να προσκομισθεί εντός εξαμήνου (ή και
αργότερα, έως ένα έτος, με απόφαση της Συνέλευσης)
από την ημερομηνία που η Συνέλευση θα κάνει δεκτό
τον/την υποψήφιο/α για εκπόνηση διδακτορικής διατριβής.
ε. Για τους/τις Έλληνες/ίδες υποψήφιους/ες, η πιστοποίηση επάρκειας της Αγγλικής ή Γαλλικής ή Γερμανικής
γλώσσας πιστοποιείται από δίπλωμα γλωσσομάθειας
επιπέδου Γ2, αποδεκτό από τον ΑΣΕΠ, ή πτυχίο αντίστοιχης Φιλολογίας ελληνικού Α.Ε.Ι., ή πτυχίο Α.Ε.Ι της
κύριας γλώσσας, στην οποία έγιναν οι βασικές σπουδές,
αναγνωρισμένου από το Δ.Ο.Α.Τ.Α.Π., ή Κρατικό Πιστοποιητικό Γλωσσομάθειας επιπέδου Γ2 στις παραπάνω
γλώσσες, από Ίδρυμα της ημεδαπής ή της αλλοδαπής.
Ανάλογα με το αντικείμενο, θα συνεκτιμάται η επάρκεια
σε βαλκανική, σλαβική, ή ανατολική γλώσσα.
στ. Επιστημονικές δημοσιεύσεις, διακρίσεις ή λοιποί
τίτλοι σπουδών (εάν υπάρχουν).
ζ. Δύο συστατικές επιστολές, εκ των οποίων η μία να
προέρχεται, κατά προτίμηση, από τον/την επιβλέποντα/
ουσα της διπλωματικής εργασίας του ΠΜΣ.
5.2. Οι φάκελοι υποψηφιότητας ελέγχονται, ως προς
την πληρότητα των τυπικών προσόντων, από την Συντονιστική Επιτροπή, η οποία τους κατηγοριοποιεί με
βάση την συνάφεια του ερευνητικού αντικειμένου και
εισηγείται στη Συνέλευση του Τμήματος. Η Συνέλευση
του Τμήματος αποφασίζει, εάν ο/η υποψήφιος/α γίνεται
δεκτός/ή, και ορίζει τη γλώσσα συγγραφής της διδακτορικής διατριβής (Ελληνική ή Αγγλική). Σε περίπτωση που
η γλώσσα της διατριβής είναι διάφορη της ελληνικής,
πρέπει να υποβάλλεται εκτενής περίληψη στην ελληνική
γλώσσα.
Άρθρο 6
Επίβλεψη διδακτορικής διατριβής
6.1. Η Συνέλευση αναθέτει στον/στην προτεινόμενο/η
επιβλέποντα/πουσα την επίβλεψη της διδακτορικής διατριβής και ορίζει τριμελή Συμβουλευτική Επιτροπή,
με αρμοδιότητα να πλαισιώνει και να υποστηρίζει την
εκπόνηση και συγγραφή της. Τα μέλη της τριμελούς Συμβουλευτικής Επιτροπής έχουν είτε το ίδιο ή συναφές επι-
στημονικό έργο με την προς εκπόνηση διδακτορική διατριβή. Στη τριμελή συμβουλευτική επιτροπή δύνανται να
μετέχουν ως μέλη: α) τα μέλη ΔΕΠ κάθε βαθμίδας του οικείου Τμήματος, β) μέλη ΔΕΠ άλλων τμημάτων του ιδίου
ή άλλου ΑΕΙ, γ) Ομότιμοι Καθηγητές και αφυπηρετήσαντα μέλη ΔΕΠ, δ) μέλη ΔΕΠ σε Ανώτατα Στρατιωτικά Εκ-
παιδευτικά Ιδρύματα και Ανώτατες Εκκλησιαστικές Ακαδημίες, ε) ερευνητές κάθε βαθμίδας που υπηρετούν σε
ερευνητικούς και τεχνολογικούς φορείς του άρθρου 13Α
του ν. 4310/2014 9Α 258) συμπεριλαμβανομένων της
Ακαδημίας Αθηνών και στ) καθηγητές ιδρυμάτων της
αλλοδαπής και ερευνητές ερευνητικών οργανισμών της
αλλοδαπής. Ο αριθμός των αφυπηρετησάντων μελών
ΔΕΠ που συμμετέχουν ως μέλη στην Τριμελή Συμβουλευτική Επιτροπή δεν δύναται να υπερβαίνει τον έναν (1).
Κατ’ ελάχιστον τέσσερα (4) από τα επτά (7) μέλη της εξεταστικής επιτροπής είναι μέλη Διδακτικού Ερευνητικού
Προσωπικού που ανήκουν στο Ανώτατο Εκπαιδευτικό
Ίδρυμα (Α.Ε.Ι.) στο οποίο εκπονείται η διδακτορική διατριβή. Στην τριμελή Συμβουλευτική Επιτροπή μετέχει,
τουλάχιστον, ένα (1) μέλος Δ.Ε.Π. από τις τρεις πρώτες
βαθμίδες του Τμήματος.
6.2. Αν για οποιονδήποτε λόγο ο/η επιβλέπων/ουσα
εκλείψει ή, διαπιστωμένα, αδυνατεί να τελέσει χρέη επιβλέποντος/ουσας για μεγάλο χρονικό διάστημα ακο-
λουθείται η διαδικασία που προβλέπεται από τον νόμο.
Ο/η επιβλέπων/ουσα μπορεί να παραιτηθεί με γραπτή,
επαρκώς αιτιολογημένη πρόταση και αποδοχής από τη
Συνέλευση του Τμήματος. Σε περίπτωση παραίτησής
του/της, ο/η επιβλέπων/πουσα καθηγητής/τρια θα πρέπει να υποβάλει την έκθεση προόδου για τον/την υποψή-
φιο/α διδάκτορα. Στην περίπτωση αυτή η Συνέλευση του
Τμήματος οφείλει να ορίσει νέο/α επιβλέποντα/ουσα.
Είναι δυνατή η αλλαγή μέλους ή μελών της τριμελούς
Συμβουλευτικής Επιτροπής, κατόπιν σχετικού τεκμηριωμένου αιτήματος είτε του/της υποψήφιου/ας διδάκτορα,
είτε οποιουδήποτε από τα μέλη της Τριμελούς Συμβουλευτικής Επιτροπής. Στην περίπτωση αυτή η Συνέλευση
αποφασίζει για την αντικατάστασή τους.
6.3. Μετακίνηση/Συνταξιοδότηση Επιβλέποντος
Αν ο επιβλέπων ή μέλος της Τριμελούς Συμβουλευτικής Επιτροπής μετακινηθεί σε άλλο Τμήμα του ιδίου
ή άλλου ΑΕΙ ή αφυπηρετήσει, δύναται να συνεχίσει να
κατέχει την ιδιότητα του επιβλέποντος της διδακτορικής
διατριβής, εφόσον συναινεί, και ο τίτλος απονέμεται από
το ΑΕΙ, στο οποίο ανήκει το Τμήμα που ξεκίνησε η εκπόνηση της διατριβής. Ως επιβλέπων ορίζεται μέλος ΔΕΠ
του οικείου Τμήματος.
6.4. Τα ονόματα των υποψήφιων διδακτόρων (ΥΔ), των
επιβλεπόντων/ουσών μελών Δ.Ε.Π. ή ερευνητών/τριών,
οι τίτλοι των εκπονούμενων διδακτορικών διατριβών και
σύντομη περίληψη αυτών, καθώς και τα μέλη των Συμβουλευτικών Επιτροπών, αναρτώνται στον διαδικτυακό
τόπο του Τμήματος στην ελληνική γλώσσα.
6.5. Ο μέγιστος αριθμός διδακτορικών διατριβών, των
οποίων την επίβλεψη μπορεί να αναλάβει καθηγητής/
τρια του Τμήματος, είναι πέντε (5). Κατ’ εξαίρεση ο αριθμός των ΥΔ μπορεί να ανέλθει σε 7 ανά μέλος ΔΕΠ, μετά
από ειδικά αιτιολογημένη εισήγηση της Συνέλευσης του
Τμήματος και έγκρισή της από τη Σύγκλητο.
Άρθρο 7
Υποχρεώσεις - Παροχές/Δικαιώματα ΥΔ
7.1. Η Συνέλευση, μετά από πρόταση της Συντονιστικής Επιτροπής του Προγράμματος, δύναται να ζητήσει
από τον/την ΥΔ να παρακολουθήσει μαθήματα, είτε από
το μεταπτυχιακό πρόγραμμα, είτε να μελετήσει θεματικές ενότητες σύμφωνα με την κρίση του/της επιβλέπο-
ντα/ουσας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2063/30.04.2025
7.2. Ο/η ΥΔ έχει υποχρέωση ανανέωσης εγγραφής
κάθε ακαδημαϊκό έτος. Η κατάθεση του ετησίου αναλυτικού υπομνήματος προόδου ισοδυναμεί με ανανέωση
εγγραφής του υποψηφίου διδάκτορος για το ακαδημαϊκό έτος.
7.3. Προκειμένου να εγκριθεί η υποστήριξη της διδακτορικής διατριβής, οι ΥΔ πρέπει να πληρούν τις παρα-
κάτω δύο (2) προϋποθέσεις:
α) Να παρουσιάσουν την εξέλιξη της υπό εκπόνηση
εργασίας τους μια (1) φορά πριν τη δημόσια υποστήριξη
σε ειδικές επιστημονικές συναντήσεις (Colloquia) που
διοργανώνει το Τμήμα για τους ΥΔ,
β) να έχουν ικανοποιητικό αριθμό επιστημονικών δημοσιεύσεων με προσκόμιση αποδεικτικών που καλύ-
πτουν μία εκ των παρακάτω δύο περιπτώσεων:
1) Δημοσίευση ή αποδοχή για δημοσίευση, δύο (2)
άρθρων σε διεθνή περιοδικά που ευρετηριάζονται σε μία
από τις δύο διεθνείς διεπιστημονικές βιβλιογραφικές βάσεις με δεδομένα αναφορών, Scopus ή Web of Science.
2) Δημοσίευση ή αποδοχή για δημοσίευση
α) ενός πλήρους άρθρου (full paper) σε πρακτικά διεθνούς συνεδρίου που ευρετηριάζονται σε μία από τις
δύο διεθνείς διεπιστημονικές βιβλιογραφικές βάσεις
με δεδομένα αναφορών, Scopus ή Web of Science, στο
οποίο συνέδριο αποδεδειγμένα η αποδοχή των εργασιών στηρίζεται στην αξιολόγηση του πλήρους άρθρου και
όχι μόνο της περίληψής του, και
β) ενός άρθρου σε διεθνές περιοδικό που ευρετηριάζεται σε μία από τις δύο διεθνείς διεπιστημονικές βι-
βλιογραφικές βάσεις με δεδομένα αναφορών, Scopus ή
Web of Science. Στα ειδικά επιστημονικά αντικείμενα της
νομικής επιστήμης και των ανθρωπιστικών επιστημών
να έχουν δύο (2) δημοσιεύσεις ή αποδοχή για δημοσίευση, η μία εκ των οποίων να είναι σε διεθνή περιοδικά
που ευρετηριάζονται σε μία από τις δύο διεθνείς διεπιστημονικές βιβλιογραφικές βάσεις με δεδομένα αναφο-
ρών, Scopus ή Web of Science ή δημοσίευση σε πρακτικά
συνεδρίου με κριτές, που είναι καταλογογραφημένα σε
Scopus και Web of Science και η δεύτερη σε οποιοδήποτε επιστημονικό περιοδικό με κριτές ή δημοσίευση
σε πρακτικά συνεδρίου με κριτές.
(γ) Συμμετέχει υποχρεωτικά σε όλες τις επιτηρήσεις
που του/της ανατίθενται. Σε περίπτωση κωλύματος
υποχρεούται να ενημερώσει έγκαιρα τη Γραμματεία του
Τμήματος για την αντικατάστασή του/της.
(δ) Δύναται να αναλαμβάνει επικουρικό διδακτικό
έργο σε προγράμματα πρώτου και δεύτερου κύκλου
σπουδών του Τμήματος, συναφή με το επιστημονικό
αντικείμενό του/της. Ως επικουρικό διδακτικό έργο
ορίζεται η επικουρία των μελών ΔΕΠ κατά την άσκηση
του διδακτικού τους έργου, η άσκηση των φοιτητών, η
διεξαγωγή φροντιστηρίων, εργαστηριακών ασκήσεων,
η εποπτεία εξετάσεων και η διόρθωση ασκήσεων. Το
ανώτατο όριο ωριαίας αντιμισθίας, το οποίο βαρύνει
αποκλειστικά ιδιωτικούς, ιδίους και διεθνείς πόρους
του Ιδρύματος, είναι €15/ώρα, εφόσον υφίσταται αυτή
η δυνατότητα.
7.4. Ο/η ΥΔ μπορεί να απολέσει την ιδιότητα του/της
υποψήφιου/ας διδάκτορα, όταν δεν είναι συνεπής προς
τις υποχρεώσεις του/της, αν έχει διακόψει αναιτιολόγητα το έργο εκπόνησης της διατριβής, εάν δεν ανταπο-
κρίνεται στις ανατεθειμένες σε αυτόν/ήν υποχρεώσεις
του Τμήματος, ή εάν έχει προβεί σε αντι-ακαδημαϊκή
συμπεριφορά, με βάση τον Κώδικα Δεοντολογίας και
τον Κώδικα Ηθικής και Δεοντολογίας της Επιστημονικής
Έρευνας του Πανεπιστημίου Μακεδονίας. Για το ζήτημα
αυτό αποφασίζει η Συνέλευση του Τμήματος, μετά από
σχετικό αίτημα του/της επιβλέποντα/ουσας και τη σύμφωνη γνώμη των λοιπών μελών της Συμβουλευτικής
Επιτροπής.
7.5. Οι διδακτορικές σπουδές προσφέρονται δωρεάν. Οι ΥΔ έχουν, μέχρι, πέντε (5) πλήρη ακαδημαϊκά έτη
από την πρώτη εγγραφή τους, όλα τα δικαιώματα και τις
παροχές που προβλέπονται και για τους/τις φοιτητές/
τριες του δεύτερου κύκλου σπουδών. Οι ΥΔ δικαιούνται
υγειονομικής περίθαλψης και φοιτητικής ακαδημαϊκής
ταυτότητας (πάσο). Μέχρι και ένα (1) έτος μετά την ολοκλήρωση της διδακτορικής τους διατριβής, διατηρούν
δικαιώματα πρόσβασης δανεισμού και χρήσης των
ηλεκτρονικών υπηρεσιών των πανεπιστημιακών βιβλιοθηκών.
7.6. Οι ΥΔ μπορούν να ζητήσουν να πραγματοποιήσουν τμήμα της έρευνάς τους και της συγγραφής σε άλλο
Πανεπιστήμιο της ημεδαπής, ή του εξωτερικού, με πρόγραμμα Erasmus, ή προκειμένου να έχουν πρόσβαση σε
ερευνητικές και ιστορικές πηγές. Οι ΥΔ ενθαρρύνονται να
επιδιώκουν ενεργή ακαδημαϊκή παρουσία στην Ελλάδα,
και διεθνώς, μέσω της συμμετοχής τους σε προγράμματα
ανταλλαγών, επιστημονικά συνέδρια και δημοσίευση
εργασιών σε επιστημονικά περιοδικά του επιστημονικού
τους πεδίου.
7.7. Υποτροφίες
Το Τμήμα δύναται να παρέχει υποτροφίες σε ΥΔ με
κριτήρια αριστείας και σκοπό την επιβράβευσή τους,
όπως επίσης και ανταποδοτικές υποτροφίες για παροχή
έργου ή για συμμετοχή σε ερευνητικά και αναπτυξιακά
έργα. Οι υποτροφίες μπορούν να καλύπτονται είτε από
τα αποθεματικά του ΕΛΚΕ είτε από πόρους αυτοχρηματοδοτούμενων προγραμμάτων του ΠΑΜΑΚ, είτε από
χρηματοδοτήσεις ερευνητικών ή/και αναπτυξιακών προγραμμάτων, είτε από χορηγίες, είτε από δωρεές νομικών
και φυσικών προσώπων, είτε από πόρους των Τμημάτων.
Οι υποψήφιοι δεν πρέπει να κατέχουν έμμισθη θέση στο
δημόσιο ή στον ιδιωτικό τομέα ούτε και να λαμβάνουν
υποτροφία από οποιοδήποτε άλλο φορέα για το συγκεκριμένο χρονικό διάστημα.
Έπειτα από πρόσκληση, οι ΥΔ, που πληρούν τους
όρους και τις προϋποθέσεις, υποβάλλουν αίτηση με τα
απαραίτητα δικαιολογητικά για χορήγηση υποτροφίας.
Ανάλογα με την πηγή χρηματοδότησης των υποτροφιών
ορίζονται τα όργανα που είναι αρμόδια για τη διαδικασία επιλογής των υποτρόφων (π.χ. Επιτροπή Ερευνών,
Συνέλευση Τμήματος κ.λπ.).
7.8. Υποτροφίες αριστείας.
Προβλέπονται υποτροφίες με σκοπό την επιβράβευση
ΥΔ με εξαιρετική επίδοση στην έρευνά τους. Ο ανώτατος
αριθμός υποτροφιών ορίζεται από τα αρμόδια όργανα
ανάλογα με την πηγή χρηματοδότησης (ΕΛΚΕ, ΣυνέλευΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2063/30.04.2025
ση Τμήματος, κ.λπ.). Κριτήρια επιλογής για υποτροφίες
αριστείας:
- Έκθεση προόδου/εισήγηση από την Τριμελή Συμβουλευτική Επιτροπή
- Ερευνητικό έργο ή/και καλλιτεχνικό έργο
- Δημοσιεύσεις
- Συμβολή στο εκπαιδευτικό/εργαστηριακό/ερευνητικό/καλλιτεχνικό έργο του Τμήματός
7.9. Ανταποδοτικές υποτροφίες.
Για τους ΥΔ προβλέπονται ανταποδοτικές υποτροφίες
για την παροχή ερευνητικού, επιστημονικού, διοικητικού, τεχνικού και λοιπού υποστηρικτικού έργου των
δραστηριοτήτων του Τμήματος. Το κόστος των υποτροφιών δύναται να βαρύνει τον προϋπολογισμό έρ-
γων/προγραμμάτων τα οποία χρηματοδοτούνται από
ιδιωτικούς, διεθνείς και ίδιους πόρους του άρθρου 230
του ν. 4957/2022, καθώς και συγχρηματοδοτούμενων
έργων του Εταιρικού Συμφώνου για το Πλαίσιο Ανάπτυξης (ΕΣΠΑ).
Υποχρεώσεις υποτρόφου. Ο υπότροφος οφείλει:
- Να προσφέρει εργασία έως σαράντα (40) ώρες μηνιαίως στο Τμήμα όπου είναι εγγεγραμμένος, εφόσον
του ζητηθεί,
- να τηρεί τα οριζόμενα από το Τμήμα σχετικά με την
παρουσία του,
- να τηρεί τις προθεσμίες για την κατάθεση όλων των
δικαιολογητικών απόδοσης της υποτροφίας.
Σε περίπτωση που διαπιστωθεί συμπεριφορά ασυμβίβαστη με την ιδιότητα του υποτρόφου, τα αρμόδια
όργανα διακόπτουν άμεσα την υποτροφία.
Διαδικασία χορήγησης
Η υποτροφία καταβάλλεται μηνιαίως στο δικαιούχο,
έπειτα από γραπτή βεβαίωση, στην οποία αναγράφεται
ο ακριβής αριθμός ωρών παρουσίας. Η βεβαίωση υπογράφεται από τον Πρόεδρο του Τμήματος όπου φοιτά
ο υπότροφος και σφραγίζεται από τη Γραμματεία του
Τμήματος.
Κριτήρια επιλογής για ανταποδοτικές υποτροφίες.
- Έκθεση προόδου/εισήγηση από την Τριμελή Συμβουλευτική Επιτροπή
- Ερευνητικό έργο
- Δημοσιεύσεις
- Συμβολή στο εκπαιδευτικό/εργαστηριακό/ερευνητικό έργο του Τμήματός τους
- Ατομική ή οικογενειακή οικονομική κατάσταση
- Κοινωνικά κριτήρια (όπως ορφανοί, πολύτεκνοι, τρίτεκνοι, σοβαροί λόγοι υγείας, ΑΜΕΑ, μονογονεϊκή οικο-
γένεια, αδέρφια φοιτητές σε άλλη πόλη κ.ά.).
Άρθρο 8
Χρονική διάρκεια σπουδών
8.1. Η ελάχιστη χρονική διάρκεια για την εκπόνηση
της διδακτορικής διατριβής είναι τρία (3) έτη από την
ημερομηνία ορισμού της τριμελούς Συμβουλευτικής
Επιτροπής. Αναστολή σπουδών, μέχρι δύο (2) έτη, μπορεί να χορηγηθεί ύστερα από, επαρκώς, αιτιολογημένη
αίτηση του/της υποψήφιου/ας. Ο χρόνος της αναστολής
δεν προσμετράται στην προβλεπόμενη μέγιστη χρονική
διάρκεια εκπόνησης διδακτορικής διατριβής. Κατά τη διάρκεια της αναστολής φοίτησης οι ΥΔ δεν επωφελούνται
των δικαιωμάτων και των παροχών που προβλέπονται
και τους έχουν παραχωρηθεί.
8.2. Μέγιστος χρόνος εκπόνησης της διδακτορικής
διατριβής ορίζονται τα έξι (6) έτη. Πέρα των έξι (6) ετών
θα πρέπει ο/η ΥΔ να αιτηθεί με αιτιολόγηση την παρέκταση του χρόνου εκπόνησης της διατριβής. Η Συνέλευση
αποφασίζει ύστερα από πρόταση του/της επιβλέποντα/
ουσας καθηγητή/τριας. Η παρέκταση αυτή δεν μπορεί
να ξεπεράσει τα δύο (2) έτη.
8.3. Όσοι ΥΔ του Τμήματος έχουν υπερβεί την ανώτατη
χρονική διάρκεια των οκτώ (8) ετών εκπόνησης διδακτορικής διατριβής, κατά τη δημοσίευση του παρόντος
Κανονισμού, υποχρεούνται στην ολοκλήρωσή της εντός
εξαμήνου από τη δημοσίευση του παρόντος. Σε αντίθετη περίπτωση, ο/η ΥΔ διαγράφεται από τα μητρώα
υποψηφίων διδακτόρων με απόφαση της Συνέλευσης
του Τμήματος.
Άρθρο 9
Αξιολόγηση κατά την εκπόνηση της διατριβής.
Διαγραφή ΥΔ
9.1. Σε ετήσια βάση ο/η επιβλέπων/ουσα αξιολογεί την
πορεία του/της ΥΔ. Ο/η ΥΔ κάθε έτος, εντός του μήνα
Δεκεμβρίου, παρουσιάζει προφορικά, και υποβάλλει
εγγράφως, αναλυτικό υπόμνημα ενώπιον της τριμελούς
Συμβουλευτικής Επιτροπής σχετικά με την πρόοδο της
διδακτορικής διατριβής. Αντίγραφο του υπομνήματος, καθώς και σχόλια επ’ αυτού από τον/την επιβλέποντα/ουσα,
ή την τριμελή Επιτροπή, και εκθέσεις προόδου, καταχωρίζονται στον ατομικό φάκελο του/της υποψήφιου/ας.
9.2. Η τριμελής Συμβουλευτική Επιτροπή δύναται, με
αιτιολογημένη και ομόφωνη γνώμη, να ζητήσει τη διαγραφή του/της ΥΔ εάν:
α. Δεν υποβάλει δύο διαδοχικά ετήσια αναλυτικά υπομνήματα σχετικά με την πρόοδο της διατριβής του
β. Το αιτηθεί ο/η ΥΔ.
γ. Υπερβεί τη μέγιστη χρονική διάρκεια εκπόνησης
διδακτορικής διατριβής, όπως ορίζεται στον παρόντα
κανονισμό.
δ. Η πρόοδος κρίνεται ανεπαρκής.
ε. Έχει παραβιάσει τις κείμενες διατάξεις προβαίνοντας
σε πειθαρχικά παραπτώματα.
Άρθρο 10
Τελική αξιολόγηση και κρίση
10.1. Μετά την ολοκλήρωση της συγγραφής της διδακτορικής διατριβής, η τριμελής Συμβουλευτική Επιτροπή
δέχεται, ή απορρίπτει, αίτηση του/της ΥΔ για τη δημόσια
υποστήριξη και την αξιολόγησή της. Αν η τριμελής Συμβουλευτική Επιτροπή αποδεχθεί την αίτηση του/της ΥΔ,
συντάσσει αναλυτική εισηγητική έκθεση και την υποβάλλει στη Συνέλευση του Τμήματος ζητώντας τον ορισμό
επταμελούς Εξεταστικής Επιτροπής για την κρίση της
διδακτορικής διατριβής.
10.2. Ακόμη και σε περίπτωση αρνητικής εισηγητικής
έκθεσης ο/η ΥΔ δύναται να αιτηθεί προς τη Συνέλευση
του Τμήματος συνέχιση της διαδικασίας. Η Συνέλευση
αποφασίζει σχετικά.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2063/30.04.2025
10.3. Ακολούθως η διατριβή κατατίθεται από τον/την
ΥΔ, σε ηλεκτρονική μορφή, στη Γραμματεία του Τμήματος συνοδευόμενη από υπεύθυνη δήλωση, ότι δεν εμπε-
ριέχονται σ’ αυτήν στοιχεία λογοκλοπής. Στο εσώφυλλο
της διατριβής, πλην του τίτλου, αναφέρεται ρητά και το
επιστημονικό πεδίο εντός του ΒΣΑΣ, και η οριστική κρίση
της διατριβής γίνεται από επταμελή Εξεταστική Επιτροπή, η οποία συγκροτείται, κατά το νόμο, και ορίζεται από
τη Συνέλευση του Τμήματος. Στην επταμελή Εξεταστική
Επιτροπή μετέχουν τα μέλη της τριμελούς Συμβουλευτικής Επιτροπής, καθώς και τέσσερα (4) επιπλέον μέλη τα
οποία ανήκουν στις κατηγορίες των περ. α) έως στ) της
παρ. 1 του άρθρου 94 του ν. 4957/2022. Κατ’ ελάχιστον
τέσσερα (4) από τα επτά (7) μέλη της Εξεταστικής Επιτροπής είναι μέλη ΔΕΠ που ανήκουν στο Πανεπιστήμιο
Μακεδονίας.
10.4. Η Εξεταστική Επιτροπή ορίζει την ημερομηνία,
ώρα και τόπο δημόσιας υποστήριξης της διδακτορικής
διατριβής. Η απόφαση αυτή γνωστοποιείται στον/ην ΥΔ
και στο Τμήμα, τουλάχιστον, πέντε (5) ημέρες πριν από
την καθορισμένη ημερομηνία, η οποία δεν μπορεί να
απέχει λιγότερο από δύο (2) εβδομάδες και περισσότερο
από τέσσερις (4) μήνες από την ημερομηνία σύστασης
της Εξεταστικής Επιτροπής. Η ημερομηνία, η ώρα και ο
τόπος της δημόσιας υποστήριξης της διατριβής ανακοινώνονται δημόσια (στον ιστότοπο του Τμήματος και με
ηλεκτρονικό μήνυμα) τουλάχιστον επτά (7) ημέρες πριν
την υποστήριξη.
10.5. Ο/η ΥΔ αναπτύσσει τη διατριβή του/της δημόσια, ενώπιον της Εξεταστικής Επιτροπής, περίπου, για
μισή ώρα, και απαντά σε ερωτήσεις των μελών της. Με
ομόφωνη γνώμη της Επιτροπής, είναι δυνατό να υποβληθούν ερωτήσεις από το ακροατήριο. Σ’ αυτή την περί-
πτωση, ο συνολικός χρόνος ερωτήσεων και απαντήσεων
δεν πρέπει να υπερβαίνει τη μία (1) ώρα.
10.6. Η διαδικασία της δημόσιας υποστήριξης μπορεί
να γίνει εξ’ ολοκλήρου μέσω τηλεδιάσκεψης, εφόσον
δεν είναι δυνατή η φυσική παρουσία όλων των μελών
της Εξεταστικής Επιτροπής. Στη συνέχεια, η Εξεταστική
Επιτροπή συνεδριάζει, χωρίς την παρουσία τρίτων, κρίνει
την εργασία ως προς την ποιότητα, την πληρότητα, την
πρωτότυπη σκέψη και τη συμβολή της στην επιστήμη
και με βάση αυτά τα κριτήρια την εγκρίνει, με πλειοψηφία πέντε (5), τουλάχιστον, μελών της. Εάν η Επιτροπή
θεωρήσει τη διδακτορική διατριβή ως μη ικανοποιητική,
μπορεί να ζητήσει από τον/την υποψήφιο/α διδάκτορα να βελτιώσει ορισμένα τμήματα, ή να αναμορφώσει
ριζικά την εργασία, σύμφωνα με τις υποδείξεις της, και
να την υποβάλει εκ νέου, μέσα σε χρονικό διάστημα έξι
μηνών (ανεξάρτητα, αν με τον τρόπο αυτό μπορεί να παρέλθει το μέγιστο προβλεπόμενο διάστημα εκπόνησης
της διδακτορικής διατριβής που ορίζει ο παρών Κανονισμός) για νέα υποστήριξη, ή να προτείνει τροποποιήσεις
χωρίς την απαίτηση νέας υποστήριξης, ή να απορρίψει
την εργασία πριν αναρτηθεί στην ψηφίδα. Η τελική κρίση
της διδακτορικής διατριβής αξιολογείται κατά πλειοψηφία ως «Eπιτυχής» ή «Ανεπιτυχής».
10.7. Το πρακτικό υπογράφεται από όλα τα μέλη της
Εξεταστικής Επιτροπής και διαβιβάζεται στη Συνέλευση.
10.8. Μετά την έγκριση της διδακτορικής διατριβής ο
διδάκτορας υποχρεωτικά καταθέτει έντυπο και ηλεκτρονικό αντίγραφο της διατριβής στη Γραμματεία του Τμή-
ματος, όπου τηρείται αρχείο διδακτορικών διατριβών,
καθώς και στην Βιβλιοθήκη και Κέντρο Πληροφόρησης
του Πανεπιστημίου Μακεδονίας.
10.9. Η Συνέλευση του Τμήματος που έχει αναλάβει την
υποστήριξη του προγράμματος διδακτορικών σπουδών
αναγορεύει και καθομολογεί σε δημόσια συνεδρίαση
τον/την ΥΔ σε Διδάκτορα/Διδακτόρισσα. Ειδικότερα, ο
Πρόεδρος του Τμήματος θέτει υπόψη της Συνέλευσης
το πρακτικό που πιστοποιεί την επιτυχή ολοκλήρωση
της διαδικασίας προφορικής υποστήριξης και αξιολόγησης της διδακτορικής διατριβής και ακολουθεί η ανα-
γόρευση και καθομολόγηση του ΥΔ σε Διδάκτορα του
Τμήματος. Πριν από την αναγόρευση και καθομολόγησή
του από τη Συνέλευση του Τμήματος, μπορεί να αιτηθεί
χορήγηση Βεβαίωσης Επιτυχούς Ολοκλήρωσης.
10.10. Το κείμενο για την αναγόρευση των διδακτόρων
έχει ως εξής:
«Αξιωθείς/είσα του διπλώματος διδακτορικής διατριβής του Τμήματος Βαλκανικών, Σλαβικών και Ανατολικών
Σπουδών του Πανεπιστημίου Μακεδονίας υπόσχομαι και
καθομολογώ ότι, εξερχόμενος/η του χώρου του Πανεπιστημίου, θα εξακολουθώ να τηρώ τις αρχές του δικαίου
και του ορθού λόγου, θεωρώντας ως ύψιστα αγαθά τη
ζωή και την ελευθερία και αποβλέπων/ουσα στην αλήθεια, το δίκαιο και την ειρήνη, θα υποτάσσω το ατομικό
στο κοινωνικό συμφέρον».
Άρθρο 11
Λογοκλοπή
11.1. Πριν την επίσημη υποστήριξη της διδακτορικής
διατριβής, έχει προηγηθεί ο έλεγχος της σε λογισμικό ανίχνευσης ομοιοτήτων ακαδημαϊκών εργασιών έτσι ώστε
να διασφαλίζεται το πρωτότυπο περιεχόμενο τους. Με
τον έλεγχο αυτόν προκύπτει μια Αναφορά Ομοιότητας
(Similarity Report), στην οποία αναφέρεται το ποσοστό
ταύτισης/ομοιότητας ακαδημαϊκών εργασιών με το περιεχόμενο των πηγών από τη βάση δεδομένων του λογισμι-
κού. Η αξιολόγηση της «Αναφοράς Ομοιότητας» (Similarity
Report) γίνεται από τον επιβλέποντα της διδακτορικής
διατριβής και στη συνέχεια κατατίθεται μαζί με το κυρίως
σώμα της διδακτορικής διατριβής προς αξιολόγηση.
11.2. Στις διδακτορικές διατριβές ο/η φοιτητής/τρια
υποχρεούται να αναφέρει αν χρησιμοποίησε το έργο
και τις απόψεις άλλων. Η αντιγραφή θεωρείται σοβαρό
ακαδημαϊκό παράπτωμα.
11.3. Λογοκλοπή θεωρείται η αντιγραφή εργασίας (ή
μέρους αυτής) κάποιου/ας άλλου/ης, καθώς και η χρησιμοποίηση εργασίας (ή μέρους αυτής) άλλου/ης - δη-
μοσιευμένης, ή μη, - χωρίς σχετική αναφορά. Θα πρέπει
να αποδεικνύεται ότι υπήρξε ηλεκτρονική αποκοπή και
επικόλληση χωρίς εισαγωγικά, ή καμία αναφορά
11. 4. Δεν αποτελεί λογοκλοπή:
α. Η θεμιτή, ή αξιόπιστη παράφραση κειμένου που
αναφέρει πηγή.
β. Οι κακότεχνες αναφορές, όπου υπάρχει αναφορά
σε πηγή.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2063/30.04.2025
γ. Η αναφορά σε άρθρα νόμων, ή διεθνών συμβάσεων,
ή σε κείμενα δικαστικών αποφάσεων, ή δημοσιευμένων
επίσημων εκθέσεων διεθνών οργανισμών, ή εθνικών φορέων.
δ. Οι πληροφορίες που αποτελούν γεγονότα «γνωστά
τοις πάσι» (common knowledge).
11.5. Η περίπτωση λογοκλοπής μπορεί να στοιχειοθετήσει απόφαση της Συνέλευσης για διαγραφή, μετά από
αιτιολογημένη εισήγηση της Συμβουλευτικής Επιτροπής.
11.6. Σε περίπτωση που διαπιστωθεί λογοκλοπή μετά
τη λήψη του διδακτορικού διπλώματος, ο τίτλος, που
έχει απονεμηθεί, ανακαλείται με ειδικά αιτιολογημένη
απόφαση της Γενικής Συνέλευσης.
Άρθρο 12
Συνεπίβλεψη διδακτορικών
και βιομηχανικά διδακτορικά
12.1. Προγράμματα σπουδών τρίτου κύκλου για την
εκπόνηση διδακτορικής διατριβής με συνεπίβλεψη διοργανώνονται από ένα Τμήμα ΑΕΙ σε συνεργασία με ένα
(1) ή περισσότερα Τμήματα του ιδίου ή άλλου ΑΕΙ της
ημεδαπής, την Ακαδημία Αθηνών, με ερευνητικούς και
τεχνολογικούς φορείς του άρθρου 13Α του ν. 4310/2014
(Α’ 258), Ερευνητικά Πανεπιστημιακά Ινστιτούτα, το Ίδρυμα Ιατροβιολογικών Ερευνών της Ακαδημίας Αθηνών, με
Ανώτατα Στρατιωτικά Εκπαιδευτικά Ιδρύματα, Ανώτατες
Εκκλησιαστικές Ακαδημίες, καθώς και με Ιδρύματα της
αλλοδαπής. Δεν επιτρέπεται η σύμπραξη με εκπαιδευτικούς φορείς μη τυπικής μεταλυκειακής εκπαίδευσης
του ν. 3696/2008 (Α’ 177).
12.2. Μεταξύ των συνεργαζόμενων φορέων καταρτίζεται Ειδικό Πρωτόκολλο Συνεργασίας (Ε.Π.Σ.), το οποίο
εγκρίνεται από τις Συγκλήτους των Πανεπιστημίων και
τα αρμόδια όργανα διοίκησης των άλλων φορέων. Τη
διοικητική ευθύνη της εκπόνησης της διδακτορικής
διατριβής αναλαμβάνει ένα από τα συνεργαζόμενα
Τμήματα.
12.3. Για την εκπόνηση βιομηχανικού διδακτορικού,
υποψήφιοι που πληρούν τις προϋποθέσεις εγγραφής
δύνανται να υποβάλουν αίτηση για την εκπόνηση διδακτορικής διατριβής σε συνεργασία με επιχείρηση ή βιο-
μηχανία, που εδρεύει ή παράρτημά της λειτουργεί στην
ημεδαπή, η οποία αφορά στη διεξαγωγή βιομηχανικής
ή εφαρμοσμένης έρευνας με σκοπό την εξαγωγή ερευνητικών αποτελεσμάτων για την παραγωγή καινοτόμων
προϊόντων ή υπηρεσιών. Με πρωτόκολλο συνεργασίας
μεταξύ του Ιδρύματος, της συνεργαζόμενης επιχείρησης
ή βιομηχανίας και του ΥΔ, το οποίο εγκρίνεται από τη
Σύγκλητο του Ιδρύματος, κατόπιν εισήγησης του Τμήματος, καθορίζονται οι ειδικότεροι όροι συνεργασίας
για την εκπόνηση διδακτορικής διατριβής στην επιχείρηση ή τη βιομηχανία και την εξαγωγή των ερευνητικών
αποτελεσμάτων, τη χρήση υποδομών του εξοπλισμού
του Ιδρύματος, αν η έρευνα διεξάγεται εντός του πανεπιστημίου, τις υποχρεώσεις και τα δικαιώματα κάθε
συμβαλλόμενου μέρους, συμπεριλαμβανομένου του καθορισμού των δικαιωμάτων πνευματικής ιδιοκτησίας επί
του έργου που διεξάγεται κατά τη διάρκεια εκπόνησης
της διδακτορικής διατριβής.
Άρθρο 13
Αναγόρευση και καθομολόγηση διδακτόρων
13.1 Η επίσημη αναγόρευση και καθομολόγηση (με πολιτικό ή θρησκευτικό όρκο) του/της υποψήφιου/ας διδά-
κτορα γίνεται από τη Συνέλευση του Τμήματος σε δημόσια
συνεδρίαση, παρουσία του/της υποψήφιου/ας διδάκτορα.
Ο/Η Πρόεδρος του Τμήματος θέτει υπόψη του Σώματος
το πρακτικό της Εξεταστικής Επιτροπής, που πιστοποιεί
την επιτυχή ολοκλήρωση της διαδικασίας προφορικής
παρουσίασης και αξιολόγησης της Διδακτορικής Διατριβής και ακολουθεί η αναγόρευση και καθομολόγηση του/
της υποψήφιου/ας σε διδάκτορα του Τμήματος. Η επίσημη
αναγόρευση του/της υποψήφιου σε διδάκτορα γίνεται από
τη Συνέλευση του Τμήματος και εφόσον ο/η υποψήφιος/α
ενσωματώσει τις παρατηρήσεις της Εξεταστικής Επιτροπής.
13.2 Ο/Η διδάκτορας οφείλει να παραδώσει στη Γραμματεία του Τμήματος το πάσο, το βιβλιάριο σπουδών,
το βιβλιάριο υγείας και όποιο άλλο έγγραφο σχετικό με
παροχές συνδεόμενες με την ιδιότητα του/της υποψήφιου διδάκτορα. Προϋπόθεση για την αναγόρευση είναι η
προσκόμιση από τον/την διδάκτορα δύο (2) βεβαιώσεων, σύμφωνα με τις διαδικασίες που ακολουθούνται από
τη Βιβλιοθήκη και Κέντρο Πληροφόρησης του Πανεπιστημίου Μακεδονίας, ήτοι: α) βεβαίωση κατάθεσης δι-
δακτορικής διατριβής και β) βεβαίωση για τη μη ύπαρξη
εκκρεμοτήτων δανεισμού με τη Βιβλιοθήκη.
13.3 Στον/στην διδάκτορα χορηγείται Αντίγραφο Διδακτορικού Διπλώματος. Ο τίτλος του διδακτορικού διπλώ-
ματος (πάπυρος), υπογράφεται από τον/την Πρύτανη,
τον/την Πρόεδρο και τον/την Γραμματέα του Τμήματος
και σφραγίζεται με τη σφραγίδα του Πανεπιστημίου.
13.4. Η Γραμματεία, μετά από αίτηση του/της ενδιαφερόμενου/ης, και τη σύμφωνη γνώμη του/της επιβλέ-
ποντος/ουσας, εκδίδει τη σχετική βεβαίωση επί του επιστημονικού πεδίου (Δίκαιο και Πολιτική, Οικονομικά και
Επιχειρηματικότητα, Κοινωνική Ανθρωπολογία, Ιστορία
και Σπουδές του Πολιτισμού), η οποία υπογράφεται από
τον/την Πρόεδρο του Τμήματος.
Άρθρο 14
Νομικό πλαίσιο/Μεταβατικές διατάξεις
14.1 Οι Διδακτορικές Σπουδές του Τμήματος Βαλκανικών, Σλαβικών και Ανατολικών Σπουδών του Πανεπι-
στημίου Μακεδονίας, οργανώνονται και λειτουργούν
σύμφωνα με τις διατάξεις του ν. 4485/2017 (Α’ 114) και
των εν ισχύει ευρισκομένων σχετικών διατάξεων και
αποφάσεων.
14.2 Ο παρών Κανονισμός ισχύει από τη δημοσίευσή
του στην Εφημερίδα της Κυβερνήσεως και αφορά το
σύνολο των υποψηφίων διδακτόρων.
14.3 Για όσα θέματα δεν ορίζονται στην ισχύουσα
νομοθεσία και στον παρόντα Κανονισμό, αρμόδια να
αποφασίσει είναι η Συνέλευση του Τμήματος.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 17 Απριλίου 2025
Ο Πρύτανης
ΣΤΥΛΙΑΝΟΣ ΚΑΤΡΑΝΙΔΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2063/30.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250202063.pdf | Tokens: 36072]